Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā “Par nodokļiem un nodevām”**

**(Nr.1060/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(20)** | **Ministru kabineta atzinums** | **Komisijas atzinums** |
|  | Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241. nr.; 2017, 5., 75., 124., 128., 156. nr.) šādus grozījumus: |  |  |  |  |
| **1. pants. Likumā lietotie termini**  Likumā ir lietoti šādi termini: | 1. Papildināt 1. pantu ar 34. punktu šādā redakcijā:  "34) **vienotais nodokļu konts** – valsts budžeta ieņēmumu konts Valsts kasē, kurā nodokļu maksātājs iemaksā šā likuma 23.1panta pirmajā daļā noteiktos maksājumus." |  |  |  |  |
| **8. pants. Valsts nodokļu veidi un tiem atbilstošie likumi**  Latvijas Republikā ir šādi valsts nodokļi un tiem atbilstošie likumi par nodokļu uzlikšanu: |  | **1** | **Deputāts A.Klementjevs**  Papildināt likumprojektu ar jaunu pantu šādā redakcijā:  “Papildināt likuma 8.pantu ar jaunu 17.punktu šādā redakcijā:  “17) luksusa preču nodoklis - Luksusa preču nodokļa likums.”” |  |  |
|  |  | **2** | **Deputāts A.Klementjevs**  Papildināt likumprojektu ar jaunu pantu šādā redakcijā:  “Papildināt likuma 8.pantu ar jaunu 171.punktu šādā redakcijā:  “171) Luksusa preču nodokli ieskaita valsts pamatbudžeta ieņēmumos. Ministru kabinets nosaka luksusa preču veidus, kategorijas un kārtību, kādā apliek luksusa preces. ”” |  |  |
|  |  | **3** | **Frakcija “No sirds Latvijai”**  Papildināt likumu ar jaunu 8.1 pantu šādā redakcijā:  “8.1 pants. Nodokļu slogs  Nodokļu maksātajam - fiziskai personai kopējais nodokļu slogs, kā arī valsts un pašvaldību nodevu apmērs kalendārajā gadā nevar pārsniegt 58% no gūtajiem ienākumiem. Finanšu ministrija ik gadu veic nodokļu sloga aprēķinu.” |  |  |
| **9. pants. Valsts nodokļu sadalījums pa budžetiem**  (1) Valsts nodokļi tiek iemaksāti valsts budžetā vai arī pēc noteikta to sadalījuma — valsts budžetā un pašvaldību budžetos atbilstoši konkrētā nodokļa likumam.  (2) Budžetos ieskaitāmā soda nauda par nodokļu likumu pārkāpumiem, nokavējuma nauda un nodokļu papildu maksājumi, saglabājot nodokļu sadales proporciju, tiek iemaksāti tajos pašos budžetos, kuros maksājams konkrētais nodoklis, ja konkrētā nodokļa likumā nav noteikts citādi. |  | **4** | **Deputāts V.Valainis**  Papildināt Likumprojektu ar jaunu pantu šādā redakcijā:  “Papildināt 9.pantu ar trešo daļu šādā redakcijā:  Pašvaldību budžetā ieskaitāmās iedzīvotāju ienākuma nodokļa ieņēmumu daļas prognozētais apjoms absolūtās summās kārtējam budžeta gadam tiek garantēts 100 procentu apmērā ar valsts budžeta ieņēmumiem*.*” |  |  |
| **11. pants. Valsts nodevu objekti**  (2) Valsts nodevas ir maksājamas par valsts sniegto nodrošinājumu, šādiem juridiskajiem pakalpojumiem un likumos paredzētajiem speciāliem mērķiem:  98) par apraides atļaujas izsniegšanu, retranslācijas atļaujas izsniegšanu un tāda pakalpojuma sniedzēja reģistrāciju, kurš sniedz elektronisko plašsaziņas līdzekļu pakalpojumus pēc pieprasījuma; | 2. Izteikt 11. panta otrās daļas 98. punktu šādā redakcijā:  "98) par apraides atļaujas izsniegšanu, par apraides atļaujas pamatnosacījumu pārskatīšanu, par retranslācijas atļaujas izsniegšanu, kā arī par apraides tiesību īstenošanas uzraudzību (ikgadējā nodeva) un par retranslācijas atļaujas pārreģistrāciju (ikgadējā nodeva);". | **5** | **Finanšu ministre D.Reizniece-Ozola**  Izslēgt likumprojekta 2.pantu (attiecībā uz likuma 11.panta otrās daļas papildināšanu ar 98.punktu). |  |  |
| **18. pants. Nodokļu administrācijas pienākumi**  (1) Nodokļu administrācijas pienākumi ir šādi: | 3. Papildināt 18. pantapirmo daļu ar 31. punktu šādā redakcijā:  "31) nodrošināt Valsts ieņēmumu dienesta Elektroniskās deklarēšanas sistēmā nodokļu maksātājam pieejamus datus par tā maksājamo un pārmaksāto Valsts ieņēmumu dienesta administrēto nodokļu, nodevu, citu valsts noteikto maksājumu un ar tiem saistīto maksājumu (nokavējuma naudas un soda naudas) summām." |  |  |  |  |
| **23.1 pants. Nodokļu iemaksāšana budžetā**  (1) Nodokļu maksātājs iemaksā nodokļus budžetā saskaņā ar nodokļu administrācijas norādītajiem budžeta kontiem.  (2) Nodokļa samaksas diena ir diena, kad valsts budžets vai pašvaldības budžets ir saņēmis attiecīgi tam piekritīgo nodokļa maksājumu. | 4.23.1pantā:  izteikt pirmo un otro daļu šādā redakcijā:  "(1) Nodokļu maksātājs vienotajā nodokļu kontā iemaksā šādus Valsts ieņēmumu dienesta administrētos nodokļus, nodevas, citus valsts noteiktos maksājumus un ar tiem saistītos maksājumus (nokavējuma naudas un soda naudas):  1) iedzīvotāju ienākuma nodokli;  2) uzņēmumu ienākuma nodokli;  3) pievienotās vērtības nodokli;  4) akcīzes nodokli;  5) Muitas likuma 1. panta 4. punktā minētos muitas maksājumus;  6) dabas resursu nodokli;  7) izložu un azartspēļu nodokli;  8) valsts sociālās apdrošināšanas obligātās iemaksas;  9) elektroenerģijas nodokli;  10) mikrouzņēmumu nodokli;  11) subsidētās elektroenerģijas nodokli;  12) uzņēmējdarbības riska valsts nodevu;  13) valsts nodevu par numerācijas lietošanas tiesībām;  14) patentmaksu;  15) maksājumus par valsts kapitāla izmantošanu;  16) maksājumus saskaņā ar Eiropas Savienības dalībvalstu un citu valstu nodokļu administrāciju iesniegtajiem pieprasījumiem par nodokļu parādu piedziņu.  (2) Šā panta pirmajā, sestajā un septītajā daļā minēto maksājumu atzīst par saņemtu valsts budžetā atbilstoši normatīvajiem aktiem, kas nosaka kārtību, kādā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu."; |  |  |  |  |
| (3) Ministru kabinets nosaka kārtību, kādā saskaņā ar nodokļu likumiem tiek ieskaitīti budžetā kārtējie nodokļu maksājumi un nokavētie nodokļu maksājumi. | izslēgt trešo daļu; |  |  |  |  |
| (4) Persona, kas sniegusi pakalpojumu vai devusi nodrošinājumu, par kuru maksājama valsts nodeva, iepriekšējā mēnesī skaidrā naudā iekasētās valsts nodevu summas, neieskaitot tās savā norēķinu kontā, ieskaita valsts budžetā vai pašvaldības budžetā līdz nākamā mēneša 15.datumam, ja normatīvajos aktos nav noteikts īsāks termiņš. | papildināt pantu ar piekto, sesto, septīto, astoto, devīto, desmito un vienpadsmito daļu šādā redakcijā:  "(5) Šā likuma 8. panta 3. punktā noteikto nodokļu maksājumu, pašvaldību budžetā iemaksājamo valsts nodevas maksājumu un pašvaldību nodevas maksājumu iemaksā pašvaldības budžetā saskaņā ar nodokļu administrācijas vai pašvaldību nodevu administrācijas norādītajiem budžeta kontiem un atzīst par saņemtu pašvaldības budžetā dienā, kad pašvaldības budžets ir saņēmis attiecīgi tam piekritīgo nodokļa vai nodevas maksājumu. | **6** | **Juridiskais birojs**  Ierosinām aizstāt likumprojekta 4. pantā (likuma 23.1 panta piektā daļa) vārdus “noteikto nodokļu maksājumu, pašvaldību budžetā iemaksājamo” ar vārdiem “noteikto nodokļa maksājumu, pašvaldības budžetā iemaksājamo”. |  |  |
|  | (6) Šā likuma 8. panta 13. un 14. punktā noteikto nodokļu maksājumu iemaksā valsts budžetā saskaņā ar nodokļu administrācijas norādītajiem budžeta kontiem. |  |  |  |  |
|  | (7) Valsts nodevas (izņemot uzņēmējdarbības riska valsts nodevu un valsts nodevu par numerācijas lietošanas tiesībām) maksājumu iemaksā valsts budžetā saskaņā ar valsts nodevu administrācijas norādītajiem budžeta kontiem. | **7** | **Juridiskais birojs**  Ierosinām aizstāt likumprojekta 4. pantā (likuma 23.1 panta septītajā daļā vārdus “saskaņā ar valsts nodevu administrācijas” ar vārdiem “saskaņā ar attiecīgās valsts nodevas administrācijas”. |  |  |
|  | (8) Vienotajā nodokļu kontā saņemtie maksājumi (izņemot Ministru kabineta noteiktos gadījumus) tiek novirzīti šā panta pirmajā daļā minēto maksājumu saistību segšanai to samaksas termiņa iestāšanās dienā atbilstoši nodokļu deklarācijas iesniegšanas termiņam vai atbilstoši maksājuma termiņam, ja valsts budžeta maksājums noteikts ar citu dokumentu, kas nav nodokļu deklarācija. | **8**  **9**  **10** | **Juridiskais birojs**  *Attiecībā uz likumprojektā ietvertajiem grozījumiem, kas paredz vienotā nodokļu konta ieviešanu Juridiskais birojs atkārtoti lūdz atbildīgajā komisijā uzklausīt likumprojekta autoru un Labklājības ministrijas pārstāvju viedokli par to, vai vienotā nodokļu konta ieviešana un šai kontā saņemto maksājumu novirzīšanas secība ir tāda, kas nerada nelabvēlīgākus nosacījumus sociāli apdrošināto personu tiesībās saņemt sociālās apdrošināšanas pakalpojumus (it īpaši tiesībās uz valsts pensiju).*  *Saskaņā ar likumprojektā ietverto regulējumu valsts sociālās apdrošināšanas obligātās iemaksas ir ieskaitāmas vienotajā nodokļu kontā. Savukārt atbilstoši likumprojektā ietvertajai 23.1 panta astotajai daļai vienotajā nodokļu kontā saņemtie maksājumi tiek novirzīti nodokļu un citu maksājumu saistību segšanai to samaksas termiņa iestāšanās dienā (FIFO princips). Juridiskā biroja ieskatā pie šāda regulējuma attiecībā uz valsts sociālās apdrošināšanas obligātajām iemaksām var veidoties situācija, kad darba devējs būs aprēķinājis šīs iemaksas, par to būs informēts arī darbinieks, tomēr faktiski iemaksas nebūs veiktas (vai veiktas mazākā apmērā), jo prioritāte maksājumu novirzīšanā vienotajā nodokļu kontā būs citam likuma 23.1 panta pirmajā daļā noteiktajam maksājumam. Līdzīgi aprēķinātas sociālās apdrošināšanas iemaksas un faktiski veiktās iemaksas pie iecerētā vienotā nodokļu konta darbības principiem var atšķirties pašnodarbinātajām personām.*  *Saskaņā ar likumu “Par valsts sociālo apdrošināšanu” (5. panta ceturtā daļa) persona ir sociāli apdrošināta pensiju apdrošināšanai, ja faktiski ir veiktas obligātās iemaksas. Novirzot vienotajā nodokļu kontā ieskaitītos maksājumus nodokļu saistību izpildei atbilstoši FIFO principam, var veidoties situācija, ka sociāli apdrošinātā persona saņems pensiju mazākā apmērā nekā paļāvās (jo aprēķinātās iemaksas atšķirsies no faktiski iemaksātajām). Juridiskais birojs aicina komisijā pārliecināties, ka likumprojektā ietvertie vienotā nodokļu konta darbības principi neradīs šāda veida nelabvēlīgas sekas sociāli apdrošinātām personām. Ja šādu personai nelabvēlīgāku seku iestāšanās ir iespējama, aicinām veidot tādu regulējumu, kas neradītu sociāli apdrošināto personu tiesību aizskārumu, nepieciešamības gadījumā lemt par prioritāti sociālās apdrošināšanas maksājumu saistību kārtošanā vai izņēmumu noteikšanu attiecībā uz šiem maksājumiem.*  **Labklājības ministrs J.Reirs**  Likumprojekta 4. pantā, ar kuru likuma “Par nodokļiem un nodevām” 23.¹ pants tiek papildināts ar astoto daļu, izteikt astoto daļu šādā redakcijā:  “(8) Vienotajā nodokļu kontā saņemtie maksājumi vispirms tiek novirzīti valsts sociālās apdrošināšanas obligāto iemaksu segšanai, tad Ministru kabineta noteiktajiem gadījumiem un pārējo šā panta pirmajā daļā minēto maksājumu saistību segšanai to samaksas termiņa iestāšanās dienā atbilstoši nodokļu deklarācijas iesniegšanas termiņam vai atbilstoši maksājuma termiņam, ja valsts budžeta maksājums noteikts ar citu dokumentu, kas nav nodokļu deklarācija”.  **Deputāts V.Valainis**  Likumprojekta 4. pantā iekļauto 23.1 panta (8) daļu izteikt šādā redakcijā:  “(8) Vienotajā nodokļu kontā saņemtie maksājumi prioritāri tiek novirzīti šā panta pirmās daļas 1. punktā minēto maksājumu saistību segšanai to samaksas termiņa iestāšanās dienā. Pārējo šā panta pirmajā daļā minēto maksājumu saistības tiek segtas to samaksas termiņa iestāšanās dienā atbilstoši nodokļu deklarācijas iesniegšanas termiņam vai atbilstoši maksājuma termiņam, ja valsts budžeta maksājums noteikts ar citu dokumentu, kas nav nodokļu deklarācija (izņemot Ministru kabineta noteiktos gadījumus).” |  |  |
|  | (9) Ministru kabinets nosaka izņēmuma gadījumus šā panta astotajā daļā noteiktajai kārtībai, kādā vienotajā nodokļu kontā saņemtie maksājumi tiek novirzīti šā panta pirmajā daļā minēto maksājumu saistību segšanai. |  |  |  |  |
|  | (10) Ministru kabinets nosaka kārtību, kādā Valsts ieņēmumu dienests administrē nodokļu maksātāja vienotajā nodokļu kontā ieskaitītos maksājumus, kārtību, kādā tos novirza konkrēta nodokļa, nodevas, citu valsts noteikto maksājumu vai ar tiem saistīto maksājumu saistību segšanai, maksājumu veikšanas kārtību vienotajā nodokļu kontā un vienotajā nodokļu kontā saņemto maksājumu ieskaitīšanas kārtību. | **11** | **Finanšu ministre D.Reizniece-Ozola**  Aizstāt likumprojekta 4.panta trešajā daļā (attiecībā uz likuma 23.1panta papildināšanu ar desmito daļu) vārdus “maksājumu veikšanas kārtību vienotajā nodokļu kontā un vienotajā nodokļu kontā saņemto maksājumu ieskaitīšanas kārtību” ar vārdiem “un maksājumu veikšanas kārtību vienotajā nodokļu kontā”. |  |  |
|  | (11) Ministru kabinets nosaka kārtību, kādā saskaņā ar nodokļu likumiem budžetā tiek ieskaitīti kārtējie nodokļu maksājumi un nokavētie nodokļu maksājumi, kas nav maksājami vienotajā nodokļu kontā." |  |  |  |  |
| **24. pants. Nodokļu samaksas termiņu pagarināšana un nodokļu parādu kapitalizācija**  (6) Nokavēto nodokļu maksājumi veicami, maksājot proporcionāli pamatparādu un nokavējuma naudu. | 5. Papildināt 24. panta sesto daļu pēc vārdiem "nodokļu maksājumi" ar vārdiem un skaitli "(izņemot nokavētos šā likuma 23.1panta pirmajā daļā noteiktos nodokļu maksājumus)". |  |  |  |  |
| **28. pants. Nepareizi piedzīto maksājumu un pārmaksāto nodokļu summu atmaksāšana**  (4) Nodokļu administrācija šā panta pirmajā un otrajā daļā minētajā gadījumā pārmaksātās nodokļu summas bez nodokļu maksātāja iesnieguma vispirms novirza nokavēto nodokļu un ar tiem saistīto maksājumu segšanai, vienlaikus proporcionāli sedzot pamatparādu, soda naudu un nokavējuma naudu. | 6. Papildināt 28. panta ceturto daļu pēc vārdiem "nokavējuma naudu" ar vārdiem un skaitļiem "bet nokavētos šā likuma 23.1panta pirmajā daļā noteiktos maksājumus sedzot saskaņā ar šā likuma 23.1pantā noteikto kārtību un Ministru kabineta noteikto nodokļu, nodevu, citu valsts noteikto maksājumu un ar tiem saistīto maksājumu novirzīšanas un ieskaitīšanas kārtību". |  |  |  |  |
| **107. pants. Galvenais būvdarbu veicējs**  Šīs nodaļas izpratnē galvenais būvdarbu veicējs ir būvdarbu veicējs, kurš veic būvdarbus savām vajadzībām vai ir noslēdzis līgumu ar būvniecības ierosinātāju par jaunas trešās grupas būves būvniecību vai par būvdarbiem, kuru izmaksas ir 1 miljons *euro* vai vairāk (turpmāk — būvdarbu līgums), un kurš būvdarbus veic pats vai būvdarbu līgumā noteiktu saistību vai tās daļu nodod izpildei apakšuzņēmējam. |  | **12** | **Ministru prezidenta biedrs, ekonomikas ministrs A.Ašeradens**  Papildināt likumprojektu ar 6.1 punktu šādā redakcijā:  “6.1 izteikt 107.pantu šādā redakcijā:  “107. pants. Galvenais būvdarbu veicējs  Šīs nodaļas izpratnē galvenais būvdarbu veicējs ir būvdarbu veicējs, kurš veic būvdarbus savām vajadzībām vai ir noslēdzis līgumu ar būvniecības ierosinātāju par jaunas trešās grupas būves būvniecību vai par tādas būvniecības ieceres būvdarbiem, kuru izmaksas ir 1 miljons *euro* vai vairāk (turpmāk — būvdarbu līgums), un kurš būvdarbus veic pats vai būvdarbu līgumā noteiktu saistību vai tās daļu nodod izpildei apakšuzņēmējam.””. |  |  |
| **111. pants. Būvlaukumā nodarbinātas personas elektroniskā identifikācija**  (3) Šā panta otrajā daļā noteiktā prasība par elektroniskās identifikācijas risinājuma piešķiršanu nav piemērojama attiecībā uz tiesībaizsardzības iestāžu, kontrolējošo institūciju vai palīdzības dienestu pārstāvjiem. |  | **13** | **Ministru prezidenta biedrs, ekonomikas ministrs A.Ašeradens**  Papildināt likumprojektu ar 6.2 punktu šādā redakcijā:  “6.2 papildināt 111.panta trešo daļu aiz vārdiem “nav piemērojama attiecībā uz” ar vārdiem “materiālu un aprīkojuma piegādātājiem””. |  |  |
| **112. pants. Vienotā elektroniskās darba laika uzskaites datubāze**  (4) Ministru kabinets nosaka vienotās elektroniskās darba laika uzskaites datubāzes tehniskās prasības, datu apmaiņas noteikumus un kārtību, kā arī kārtību un apjomu, kādā elektroniskās darba laika uzskaites sistēmas dati sniedzami vienotās elektroniskās darba laika uzskaites datubāzes turētājam. | 7.112. pantā:  papildināt ceturto daļu pēc vārdiem "Ministru kabinets nosaka" ar vārdiem "par vienotās elektroniskās darba laika uzskaites datubāzes izveidi un uzturēšanu atbildīgo iestādi"; | **14** | **Juridiskais birojs**  Ierosinām izslēgt likumprojekta 7. un 8. pantu, jo šiem grozījumiem nav tiešas sasaites ar valsts budžetu 2018. gadam. *Papildus iepriekšminētajam Juridiskais birojs vērš komisijas uzmanību uz iespējamu likuma 112. panta piektajā daļā ietvertā regulējuma neatbilstību Valsts pārvaldes iekārtas likuma noteikumiem par valsts pārvaldes uzdevuma deleģēšanu privātpersonai. Juridiskā biroja ieskatā, iekļaujot normas par elektroniskās informācijas uzskaiti būvlaukumā un šīs informācijas izmantošanu likumā “Par nodokļiem un nodevām”, šis regulējums tika atzīts par tādu, kas visupirms uzskatāms par nodokļu administrēšanas lietu. Savukārt, nodokļu iekasēšana ir viena no valsts pamatfunkcijām, kuru īsteno valsts pārvaldes iestādes.*  *Valsts pārvaldes iekārtas likuma 41. panta trešā daļa noteic, ka privātpersonai nevar deleģēt pārvaldes uzdevumus, kuri pēc savas būtības ir valsts pārvaldes funkcijas pamats un kurus drīkst veikt tikai iestādes.*  *Tādējādi Juridiskā biroja ieskatā pastāv pamatotas šaubas par to, vai elektroniskās darba laika uzskaites datubāzes veidošanu un uzturēšanu kā jautājumu, kas no likuma viedokļa ir visciešāk saistīts ar nodokļu administrēšanu (iekļauts likumā “Par nodokļiem un nodevām”) un tādējādi uzskatāms par valsts pārvaldes funkciju pamatu, var deleģēt privātpersonai. Šai sakarā Juridiskais birojs aicina komisiju uzklausīt Tieslietu ministrijas veidoli par šādas funkcijas iespējamu deleģēšanu privātpersonai.* Šaubu gadījumā Juridiskais birojs aicina izslēgt no likumprojekta 7. un 8. pantu. |  |  |
|  | papildinātpantuar piekto un sesto daļu šādā redakcijā:  "(5) Vienotās elektroniskās darba laika uzskaites datubāzes izveide un uzturēšana var tikt deleģēta privātpersonai, noslēdzot deleģēšanas līgumu atbilstoši Valsts pārvaldes iekārtas likumā noteiktajai kārtībai.  (6) Kārtību un apmēru, kādā maksājama maksa par vienotās elektroniskās darba laika uzskaites datubāzes izmantošanu, un atbrīvojumus no tās, kā arī saņemto līdzekļu izmantošanas kārtību nosaka Ministru kabinets." |  |  |  |  |
| **114. pants. Elektroniskās darba laika uzskaites sistēmas datu glabāšana, nodošana vienotajā elektroniskās darba laika uzskaites datubāzē un izsniegšana kontrolējošām institūcijām**  (3) Reizi mēnesī līdz 15. datumam vienotajā elektroniskās darba laika uzskaites datubāzē strukturētā veidā nododami elektroniskās darba laika uzskaites sistēmā reģistrētie un uzkrātie dati (izņemot reģistrētos un uzkrātos datus par personu, kas uzturas būvlaukumā un nav nodarbināta būvdarbu veikšanā būvlaukumā) par iepriekšējo mēnesi. | 8.  114. pantā:  izteikt trešo daļu šādā redakcijā:  "(3) Elektroniskās darba laika uzskaites sistēmā reģistrētos un uzkrātos datus (izņemot reģistrētos un uzkrātos datus par personu, kas uzturas būvlaukumā un nav nodarbināta būvdarbu veikšanā būvlaukumā) par iepriekšējo mēnesi, kā arī elektroniskās darba laika uzskaites sistēmas notikumu auditācijas pierakstus, kas satur informāciju par visām datu uzkrāšanas periodā elektroniskās darba laika uzskaites sistēmā veiktajām darbībām, galvenais būvdarbu veicējs reizi mēnesī līdz 15. datumam nodod vienotajā elektroniskās darba laika uzskaites datubāzē strukturētā veidā."; |  |  |  |  |
| (5) Vienotās elektroniskās darba laika uzskaites datubāzes turētājs nodrošina galvenā būvdarbu veicēja nodoto datu uzkrāšanu, glabāšanu, izsniegšanu un tiešsaistes piekļuvi kontrolējošām institūcijām trīs gadus no būvlaukumā nodarbināto personu darba laika uzskaites datu reģistrēšanas brīža elektroniskās darba laika uzskaites sistēmā. Pēc minētā termiņa dati no vienotās elektroniskās darba laika uzskaites datubāzes dzēšami. | papildināt piekto daļu ar trešo teikumu šādā redakcijā:  "Ministru kabinets nosaka vienotās elektroniskās darba laika uzskaites datubāzes turētāja pienākumus, tiesības un atbildību." |  |  |  |  |
| **Pārejas noteikumi**  194. Ministru kabinets līdz 2017. gada 1. decembrim izdod šā likuma 112. panta ceturtajā daļā paredzētos noteikumus. | 9. Pārejas noteikumos:  aizstāt 194. punktā skaitļus un vārdus "2017. gada 1. decembrim izdod šā likuma 112. panta ceturtajā daļā" ar skaitļiem un vārdiem "2018. gada 1. janvārim izdod šā likuma 112. panta ceturtajā un sestajā daļā un 114. panta piektajā daļā"; | **15** | **Juridiskais birojs**  Ierosinām izslēgt likumprojekta 9. pantā ietverto grozījumu likuma pārejas noteikumu 194. punktā. |  |  |
|  | papildināt pārejas noteikumus ar 201., 202. un 203. punktu šādā redakcijā:  "201. Šā likuma 1. panta 34. punkts, grozījumi 23.1panta pirmās daļas 1., 2., 3., 4., 6., 7., 8., 9., 10., 11., 12., 13., 14., 15. un 16. punktā, otrajā un trešajā daļā, 23.1panta piektā, sestā, septītā, astotā, devītā, desmitā un vienpadsmitā daļa, grozījumi 24. panta sestajā daļā un 28. panta ceturtajā daļā attiecībā uz vienotā nodokļu konta ieviešanu stājas spēkā 2021. gada 1. janvārī. | **16**  **17** | **Juridiskais birojs**  *Ierosinām precizēt likumprojekta 9. pantā ietverto likuma pārejas noteikumu 201., 202. un 203. punkta redakcijas.*  **Finanšu ministre D.Reizniece-Ozola**  Likumprojekta 9.panta otrajā daļā:  aizstāt 201.punktā vārdus un skaitļus “pirmās daļas 1., 2., 3., 4., 6., 7., 8., 9., 10., 11., 12., 13., 14., 15. un 16.punktā, otrajā un trešajā daļā” ar vārdiem “pirmajā un otrajā daļā, kā arī trešajā daļā attiecībā uz tās izslēgšanu”; |  |  |
|  | 202. Ministru kabinets līdz 2018. gada 1. maijam izdod šā likuma 23.1panta devītajā, desmitajā un vienpadsmitajā daļā paredzētos noteikumus.  203. Šā likuma 23.1panta pirmās daļas 5. punkts stājas spēkā 2023. gada 1. janvārī. Līdz 2022. gada 31. decembrim Muitas likuma 1. panta 4. punktā minētie muitas maksājumi maksājami nodokļu administrācijas norādītajā budžeta kontā, un tie atzīstami par saņemtiem valsts budžetā atbilstoši normatīvajiem aktiem, kas nosaka kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu." | **18**  **19** | **Finanšu ministre D.Reizniece-Ozola**  mainīt vietām 202.punktu ar 203.punktu;  **Finanšu ministre D.Reizniece-Ozola**  aizstāt līdzšinējā 203.punktā vārdus un skaitļus “5.punkts stājas spēkā 2023.gada 1.janvārī. Līdz 2022.gada 31.decembrim” ar vārdiem un skaitļiem “5.punktā minēto maksājumu ieskaitīšanu vienotajā nodokļu kontā uzsāk no 2023.gada 1.janvāra. Laika posmā no 2021.gada 1.janvāra līdz 2022.gada 31.decembrim”. |  |  |
|  |  | **20** | **Frakcija “No sirds Latvijai”**  Papildināt Pārejas noteikumus ar jaunu punktu šādā rekcijā:  “Grozījumi šā likuma 8.1. pantā stājas spēkā 2021.gada 1.janvārī.” |  |  |
|  | Likums stājas spēkā 2018. gada 1. janvārī. |  |  |  |  |